ბნელი ჟანგბადი

ბნელი ჟანგბადი — ჟანგბადის მოლეკულა (O2), რომელიც აღმოაჩინეს ოკეანის ფსკერზე, ისეთ სიღრმეებზე, სადაც სინათლეც ვერ აღწევს, რაც გამორიცხავს მის წარმოშობას ფოტოსინთეზის მეშვეობით.

ბნელ ჟანგბადს წარმოქმნის მანგანუმის კვანძები ოკეანეში, 4 000 მ სიღრმის ქვემოთ, ელექტროლიზის მეშვეობით, რომლის დროსაც დენის გავლით წყალი იშლება ჟანგბადად და წყალბადად.

შოტლანდიის საზღვაო მეცნიერებათა ასოციაციის პროფესორი ენდრიუ სუიტმენი იკვლევდა კლარიონ-კლიპერტონის ზონას, ტეროტორიას ჰავაისა და მექსიკას შორის, როცა მისმა ჯგუფმა აღმოჩენის შესახებ 2024 წელს განაცხადა.

აღმოჩენამ ეჭვქვეშ დააყენა მიღებული თეორია, რომ ჟანგბადის ყველა მოლეკულა ფოტოსინთეზით იქმნებოდა. კვლევა გამოქვეყნდა ჟურნალში „Nature Geoscience“.

 აღმოჩენა 

 ქიმიური პროცესი 
ჰიპოთეტურ პროცესს, რომელიც ბნელი ჟანგბადის შექმნას ხსნის, ეწოდება ზღვის წყლის ელექტროლიზი. ამ ქიმიურ პროცესში 1.5 ვ-ის ტოლი ელექტრულ პოტენციალთა სხვაობა საკმარისია ელექტროლიზის მეშვეობით წყალბადისა და ჟანგბადის განსაცალკევებლად. ექსპედიციისას დაფიქსირებული უდიდესი ძაბვა იყო 0.95 ვ; თუმცა მიმდინარე ჰიპოთეზით, ზღვის წყალი და ღრმა ოკეანის იშვიათი მეტალები ქიმიურ ბატარეას ქმნიან. „Nature Geoscience“-ის კვლევა არ პასუხობს კითხვებს, თუ რატომ არ შთაინთქმება ეს „ბატარეა“ და რა წარმოადგენს ენერგიის წყაროს (წყაროებს) მიმდინარე უსასრულო ელექტროლიზის შესანარჩუნებლად.

 შედეგები 
ელექტროლიზით ბნელი ჟანგბადის მიღება ეჭვქვეშ აყენებს დედამიწაზე ბიოლოგიური სიცოცხლის განვითარების ყველა თეორიასა და მოდელს. ბნელი ჟანგბადის აღმოჩენამდე ყოველი შესაბამისი თეორია უშვებდა, რომ ჟანგბადის ყველა მოლეკულა წარმოქმნა მცენარეებმა და წყალმცენარეებმა ფოტოსინთეზის მეშვეობით.

 სქოლიო 

კატეგორია:ჟანგბადი
კატეგორია:ელექტროლიზი
კატეგორია:ოკეანოლოგიური ტერმინოლოგია
კატეგორია:ქიმია